EkBass/fiwiki-20250220-pages-articles huggingface dataset:
Tobajärvi

Tobajärvi on supertulivuoren kalderaan muodostunut järvi Indonesialle kuuluvan Pohjois-Sumatran provinssin keskiosissa Medanin kaupungin lähellä. Se on maailman suurin vulkaaninen järvi.LakeNet: Toba, luettu 8.3.2012. __NOTOC__ ==Järvi== Järvi on noin 90 kilometriä pitkä ja sijaitsee suunnilleen 900 metriä merenpinnan yläpuolella. Sen suurin syvyys on 505 metriä. Järveen laskee 202 jokea ja pienempää virtaa, joista vain 70 on ympärivuotisia. Veden virtaus sinne on vuosien kuluessa vähentynyt. Järvi toimii tärkeänä makean veden lähteenä alueen asukkaille. Ravinteikkuudeltaan se on oligotrofinen. ==Tulivuori ja sen purkaukset== Kaldera muotoutui pleistoseenikaudella neljän suuren tulivuorenpurkauksen jälkeen, jotka alkoivat 1,2 miljoonaa vuotta sitten ja joista viimeisin tapahtui suunnilleen 74 000 vuotta sitten.Global Volcanism Project: Toba , luettu 8.3.2012. Kaldera on 35 kilometriä leveä ja 100 kilometriä pitkä. Purkauksissa muodostui ignimbriittiä. Pölyä ja muuta vulkaanista materiaalia kulkeutui Sri Lankaan ja Bengalinlahdelle asti. Paikoitellen järven ympärillä on jopa 600 metrin paksuisia tuffikerroksia. Toban viimeisin purkaus oli tiettävästi suurin maapallolla tapahtunut tulivuorenpurkaus. Historialliselta ajalta ei tunneta yhtään Toban purkausta. Kalderan reunalla sijaitsee pari sitä pienempää tulivuorta, jotka ovat myös sitä nuorempia. Myöhemmät purkaukset ovat synnyttäneet myös ainakin Samosirin saaren keskelle järveä noin 30 000 vuotta sitten. Alueella on tapahtunut myös useita maanjäristyksiä. Toban viimeisimmän purkauksen 74 000 vuotta sitten uskotaan vaikuttaneen merkittävästi myös ihmislajin evoluutioon, kun nykyisen käsityksen mukaan koko nykyihmisen (Homo sapiens) populaatio maapallolla olisi purkauksen aiheuttaman äkillisen ilmaston kylmenemisen seurauksena tuolloin kutistunut vain muutamaan tuhanteen yksilöön, joiden jälkeläisiä kaikki nykyään elävät ihmiset ovat. ==Lähteet== ==Aiheesta muualla== * USGS: Supersized eruptions are all the rage! Luokka:Supertulivuoret Luokka:Indonesian tulivuoret Luokka:Indonesian järvet Luokka:Kraatterijärvet Luokka:Sumatra
Vulkaaninen räjähdysasteikko

Vulkaaninen räjähdysasteikko eli VEI () mittaa tulivuoren räjähtävyyttä.Volcano Hazards Program at USGS Purkauksen voima ilmoitetaan asteikon mukaan välillä 0-8. Asteikko on logaritminen, eli kukin indeksi on 10 kertaa suurempi kuin edellinen (vrt. Richterin asteikko). Luku lasketaan purkaustuotteiden tilavuudesta, purkauspilven korkeudesta ja havaitusta voimakkuudesta. Räjähtämätön purkaus vapauttaa alle 104 kuutiometriä ainetta ja sitä merkitään luvulla 0. Suurimmat tunnetut purkaukset merkitään luvulla 8, niissä vapautuu 1012 kuutiometriä ainetta. Asteikon puutteita ovat mm. ettei se ota huomioon tulivuoren purkauksessa vapautuvaa energiaa ja purkautuneen aineen tiheyttä (massaa). == Luokitukset == VEI Luokitus Kuvaus Purkauspilven korkeus Tilavuus purkautunut Kuinka usein Esimerkki Historiallisia purkauksia vuoteen 1994 0 Havaiji-tyypin purkaus räjähtämätön < 100 m > 1000 m³ päivittäin Kilauea - 1 Havaijilainen/ Stromboli-tyypin purkaus lievä 100–1000 m > 10 000 m³ päivittäin Stromboli - 2 Strombolilainen/ Vulcano-tyypin purkaus räjähtävä 1–5 km > 1 000 000 m³ viikoittain Galeras, 1992 3477 3 Vulcanolainen (alipliniuslainen) vakava 3–15 km > 10 000 000 m³ vuosittain Nevado del Ruiz, 1985 868 4 Vulcanolainen (alipliniuslainen)/ Plinius-tyypin purkaus mullistus 10–25 km > 0,1 km³ ≥ 10 v Galunggung, 1982 278 5 Pliniuslainen suuri mullistus > 25 km > 1 km³ ≥ 100 v St. Helens, 1980 84 6 Pliniuslainen/ Ultrapliniuslainen (krakataulainen) kolossaalinen > 25 km > 10 km³ ≥ 100 v Krakatau, 1883 39 7 Ultrapliniuslainen (krakataulainen) superkolossaalinen > 25 km > 100 km³ ≥ 1000 v Tambora, 1815 4 8 Ultrapliniuslainen (krakataulainen) megakolossaalinen > 25 km > 1000 km³ ≥ 10 000 v Toba, 71 000 BP 1 == Purkauksia== VEI Tulivuori (purkaus) Vuosi Huom. 0 Mauna Loa 1984 Havaiji, Yhdysvallat 3 Nevado del Ruiz 1985 Kolumbia, tuhosi Armeron 4 Eyjafjallajökull 2010 Islanti 5 St. Helens 1980 Washington, Yhdysvallat 5 Mount Pinatubo 1991 Luzonin saarella, Filippiinit 6 Laki 1783 Islanti 6 Krakatau 1883 Indonesia 6 Novarupta (Katmai) 1912 Alaska, Yhdysvallat 7 Santorini (Thera) 1640 eaa. Kreikka 7 Taupo 181 Hatepe-purkaus, Uusi Seelanti 7 Tambora 1815 Indonesiaan kuuluvalla Sumbawan saarella 7 Laacher See 10 900 BP kraatterijärvi Saksassa 7 Long Valley -kaldera 760 000 BP Kalifornia, Yhdysvallat 8 Yellowstone 640 000 BP Yellowstonen kansallispuisto, Yhdysvallat 8 Toba 73 000 BP Indonesia 8 La Garita 27 Ma (= miljoonaa vuotta) Colorado, Yhdysvallat ==Katso myös== * Supertulivuori * Laakiobasalttipurkaus == Lähteet == == Aiheesta muualla == Luokka:Tulivuoret Luokka:Vulkanologia Luokka:Yksiköt he:התפרצות געשית#מדד התפרצות געשית
Simeonin kiitosvirsi

Simeonin kiitosvirsi () (nyk. Simeonin kiitoslaulu) on Luukkaan evankeliumissa oleva Pyhän Simeonin lausuma rukous. Evankeliumi kertoo, kuinka Simeon näkee Jeesus-lapsen temppelissä ja tunnistaa tämän Messiaaksi. Simeonin kiitoslaulu esiintyy myös Pseudo-Matteuksen evankeliumissa, jonka mukaan Simeon on tapahtuman aikaan 112-vuotias. :Herra, nyt sinä annat palvelijasi rauhassa lähteä, :niin kuin olet luvannut. :Minun silmäni ovat nähneet sinun pelastuksesi, :jonka olet kaikille kansoille valmistanut: :valon, joka koittaa pakanakansoille, :kirkkauden, joka loistaa kansallesi Israelille. Rukous luetaan tai lauletaan ortodoksisessa jumalanpalvelusperinteessä ehtoopalveluksessa sekä katolisessa ja luterilaisessa jumalanpalvelusperinteessä kompletoriossa, rukoushetkessä päivän päättyessä. Sen ovat säveltäneet useat kuuluisat säveltäjät. Suomen evankelis-luterilaisen kirkon virsikirjassa on kynttilänpäivän virsi 49, "Nyt Herra, rauhaan mennä saan", joka on Hemminki Maskulaisen kirjoittama ja Armas Maasalon säveltämä mukaelma Simeonin kiitoslaulusta. Virsikirjan Jumalanpalveluslaulujen osastossa on Sakariaan kiitosvirsi perinteisellä psalmisävelmällä, virsi 804. Ruotsin kirkon virsikirjassa se on virsi 677, a- sävelmämä III psalmisävelmä ja b-sävelmämä Trond Kvernon 1979 säveltämä melodia. == Lähteet == == Aiheesta muualla == * Virsi 104. Laske nyt Herra sinun Vanha Virsikirja 1701 * Virsi 105. Päästä nyt, Herra, palvelias Vanha Virsikirja 1701 Luokka:Jumalanpalvelustekstit Luokka:Kristilliset rukoukset Luokka:Taidemusiikin teokset Luokka:Uuden testamentin sisältö Luokka:Virret
Palermon asteikko

Palermon asteikko mittaa asteroiditörmäyksen aiheuttaman tuhon riskiä tai uhkaa. Törmääjä voi olla myös komeetta. Riski lasketaan törmäyksen arvioidusta todennäköisyydestä ja asteroidin liike-energiasta. Jos törmäys sattuu lyhyen ajan päästä tai törmäyksiä sattuu usein, todennäköisyys on suuri. Jos asteroidin liike-energia on suuri, se on tuhoisa. Liike-energia lasketaan asteroidin törmäysnopeudesta ja massasta. Asteroiditörmäyksen uhka on tietenkin suuri, jos asteroidin rata leikkaa läheltä Maan rataa. Palermon asteikon nollakohta on niin sanottu taustauhka eli keskimääräinen tapaus. Tämäkin on käytännössä nollaa suurempi. Palermon asteikko on logaritminen eli riskin kymmenkertaistuminen kasvattaa lukua vain yhdellä. Palermon asteikon luvulla 0 merkitään keskimääräistä asteroidia samassa tai suuremmassa kokoluokassa. Jos Palermon asteikon luku on alle −2, asteroidi ei ole todennäköisesti vaarallinen. Jos Palermon luku on +2, se merkitsee 100 kertaa suurempaa riskiä. Palermon asteikon lukua −0,25 suurempaa arvoa pidetään normaalia suurempana uhkana. Palermon luku P lasketaan kaavasta :P = \log_{10} \frac {p_{\rm i}} {f_{\rm b} T}, jossa fb on törmäyksen todennäköisyys ja T aika, joka kuluu asteroidin lähiohitukseen. Jos asteroiditörmäyksen aiheuttaman räjähdyksen voima E tunnetaan, voidaan törmäyksen todennäköisyys laskea kaavalla: :f_{\rm b}=0{,}03E^{0{,}8}, jossa E on ilmaistu megatonneina. Asteroiditörmäyksen riskiä mitataan myös selkeämmällä Torinon asteikolla. ==Katso myös== *Maan lähelle tuleva asteroidi Luokka:Tähtitiede
Akatistos

Akatistos () on ortodoksisessa jumalanpalveluksessa käytettävä runoelma. Alkuperäisen akatistoksen Jumalansynnyttäjälle uskotaan olevan pyhän Romanos Melodoksen käsialaa ja kirjoitettu Konstantinopolissa vuonna 556. Akatistosruno koostuu 24 kontakista ja iikossista, jotka vuorottelevat. Kontakit päättyvät sanaan hallelujaa ja iikossit lauseeseen Iloitse morsian, aviota tuntematon. Myöhemmin akatistoksen muotoon on kirjoitettu uusia akatistoshymnejä, muun muassa akatistos Kristuksen kärsimyksille, suloisimmalle Jeesukselle ja metropoliitta Tiihonin Stalinin vankileirillä kirjoittama akatistos luomakunnalle, joka tunnetaan John Tavenerin sävellyksenä. == Lähteet == * Akatistoksen teksti englanniksi * ==Aiheesta muualla== * Akatistos / Ortodoksi.net Luokka:Liturgiset tekstit (ortodoksit) Luokka:Ortodoksinen kirkkomusiikki Luokka:Kristilliset rukoukset Luokka:Teokset Mariasta
Etumerkki (matematiikka)

Etumerkki on matematiikassa reaaliluvun positiivisuuden ja negatiivisuuden osoittava merkki. Mikäli luku on positiivinen, luvun etumerkki on + (plus). Negatiivisen luvun etumerkki on − (miinus). Nollalla ei ole etumerkkiä. Negatiivisen luvun etumerkki on aina merkittävä näkyviin lukua kirjoitettaessa, mutta positiivisella luvulla tämä ei ole välttämätöntä. Etumerkitön reaaliluku on siis nolla tai positiivinen. Jonkin luvun kertominen luvulla −1 aiheuttaa luvun etumerkin vaihtumisen. == Lähteet == ==Kirjallisuutta== * * Luokka:Matemaattiset symbolit de:Minus it:Più sl:Plus sv:Plustecken yi:צוגאב און אראפנעם צייכנס
Fosgeeni

Fosgeeni (karbonyylikloridi, COCl2) on hyvin myrkyllinen kaasu tai jäähdytetty neste. Se on väritön ja sillä on homeista heinää muistuttava ominaishaju. Fosgeenia valmistetaan teollisesti, mutta sitä esiintyy myös pienissä määrin luonnossa klooriyhdisteiden hajoamistuotteena. Fosgeenia voi myös syntyä orgaanisten klooriyhdisteiden palamistuotteena. ==Käyttö== Fosgeenin suurin käyttötarkoitus on nykyään polykarbonaattimuovien valmistus, mutta sitä käytetään myös isosyanaattien valmistuksessa polyuretaanimuovien ja muiden karbamaattien (esim. torjunta-aineet) valmistukseen. Fosgeenia valmistetaan hapettamalla hiilimonoksidia kloorikaasulla. Fosgeenia käytettiin taistelukaasuna ensimmäisessä maailmansodassa, ja sen käyttöä valvotaan kemiallisten aseiden kieltosopimuksen mukaan. ==Myrkyllisyys== Fosgeeni on salakavala myrkky, sillä sille altistuminen johtaa oireisiin vasta 24–72 tunnin kuluessa. Fosgeeni on voimakas alkyloiva aine (tarkemmin karboksyloiva aine) ja solumyrkky, ja se reagoi keuhkojen seinämän proteiinien kanssa. Fosgeenialtistus johtaa nesteen kerääntymiseen keuhkoihin, ja kuolema seuraa yleensä verenhukan, šokin ja hengityselinten pettämisen seurauksena. Toisin kuin hermokaasut, fosgeeni tappaa ainoastaan hengitettynä, ei siis ihon läpi imeytyneenä. == Katso myös == *Difosgeeni C2Cl4O2, CAS 503-38-8 *Trifosgeeni C3Cl6O3, CAS 32315-10-9 ==Lähteet== == Aiheesta muualla == * *Kemian työsuojeluneuvottelukunta (KETSU): Fosgeeni (pdf) *PubChem: Phosgene *U.S. Environmental Protection Agency: Toxicological Review of Phosgene (CAS No. 75-44-5) Luokka:Myrkylliset kemikaalit Luokka:Kloridit Luokka:Kemialliset aseet
UCI ProTour

UCI ProTour oli kansainvälisen pyöräilyliiton Union Cycliste Internationalen vuosina 2005-2010 järjestämä, huipputason maantiepyöräilylle räätälöity kilpailujärjestelmä, joka velvoitti (ja oikeutti) tietyt huippujoukkueet osallistumaan tiettyihin vuosittaisiin kilpailuihin. 2005 oli ProTourin ensimmäinen kausi ja se pitkälti korvasi entisen maantiepyöräilyn maailmancupin, joka lopetettiin vuoteen 2004. Vuosina 2005–2007 ProTouriin sisältyivät kaikki kolme suurta ympäriajoa, Giro d'Italia, Tour de France ja Vuelta a España sekä suuri osa maailmancupissakin mukana olleista maantiepyöräilyn klassikkokilpailuista, kuten Pariisi-Roubaix, Flanderin ympäriajo ja Liège-Bastogne-Liège. Vuodesta 2008 alkaen eivät suuret ympäriajot eivätkä monet muutkaan merkittävät kilpailut, kuten Pariisi–Nizza, Pariisi-Roubaix ja Liège-Bastogne-Liége enää kuuluneet sarjaan. ProTouriin hyväksyttiin 20 joukkuetta, joiden sponsorit sitoutuivat joukkueisiin neljän vuoden jaksoksi. Kaudella 2008 sarjaan tuli mukaan ensimmäinen Euroopan ulkopuolella ajettava kilpailu, Australiassa ajettava Tour Down Under. Vuosina 2009 ja 2010 sarjan rankingsijoituksista käytettiin nimitystä UCI World Ranking. Kauden 2011 alussa UCI ProTour ja World Ranking yhdistettiin UCI World Touriksi. Kaikki ProTouriin osallistuneet joukkueet säilyttivät osallistumisoikeuden Word Tour -sarjaan. Sarjaan osallistuneita suomalaisia ovat Kjell Carlström (Liquigas- ja Team Sky-talleissa), Jussi Veikkanen (Française des Jeux-tallissa), sekä Jukka Vastaranta (Rabobank-tallissa vuosina 2005 ja 2006). ==Syitä ProTourin lanseeraamiselle== * Suuret ympäriajot eivät olleet UCI:n Maailmancupissa mukana. * Eri ajajat ja joukkueet tähtäsivät erityyppisiin kilpailuihin, vaikeuttaen vertailua. * Sponsorisopimukset olivat lyhytaikaisia, vain muutamia vuosia. * Monilla joukkueilla oli vaikeuksia maksaa palkkoja ajajilleen ja henkilökunnalleen. * Useita joukkueita oli sotkeutunut dopingiin. == ProTour-joukkueet (2010) == Koodi Joukkue Maa Kotisivut ALM Ag2r-La Mondiale ag2r-cyclisme.com AST Astana Team astana-cyclingteam.com CGE Caisse d'Epargne cyclisme-caisse-epargne.fr EUS Euskaltel-Euskadi fundacioneuskadi.com FDJ FDJ francaisedesjeux.com FOT Footon-Servetto fuji-servetto.com GRM Garmin-Transitions slipstreamsports.com KAT Katjuša katushateam.com LIQ Liquigas teamliquigas.it MRM Team Milram team- milram.de QST Quick Step qsi-cycling.com RAB Rabobank rabobank.com SAX Team Saxo Bank team-saxobank.com OLO Omega Pharma-Lotto omegapharma-lotto.be THR Team HTC-Highroad highroadsports.com RSH Team RadioShack teamradioshack.us/ SKY Team Sky teamsky.com/ == Tulokset kausittain == Year Paras ajaja Paras joukkue Paras maa 2005 Danilo Di Luca Liquigas-Bianchi Team CSC 2006 Alejandro Valverde Caisse d'Epargne-Illes Balears Team CSC 2007 Cadel Evans Predictor-Lotto Team CSC 2008 Alejandro Valverde Caisse d'Epargne Caisse d'Epargne Kaudesta 2009 alkaen koko kauden pituisen ranking-kilpailun korvasi UCI World Ranking. == Aiheesta muualla == *UCI ProTourin virallinen verkkosivusto *Official Union Cycliste Internationale *
Wegaf

Wegaf tai Khutawyre Wegaf oli muinaista Egyptiä 13. dynastian aikaan vuoden 1795 eaa. tienoilla hallinnut faarao. Wegaf hallitsi Torinon papyruksen mukaan hiukan yli kaksi vuotta. Hyvin lyhyet hallitusajat olivat tyypillisiä 13. dynastian aikaan, koska keskushallinto heikkeni ja maa ajautui kohti toista välikautta. Hänen katsotaan yleensä olleen 13. dynastian ensimmäinen faarao. Wegafia seurasi vielä noin kymmenen lyhytaikaista hallitsijaa ennen keskushallinnon hajoamista. Torinon papyruksen mukaan Wegaf olisi ollut 13. dynastian ensimmäinen hallitsija. Eri lähteiden vertailun perusteella tutkijat ovat kuitenkin päätyneet siihen, että Torinon papyruksessa on virhe, sillä sinettijälki, jossa on Wegafin nimi, näyttäisi kuuluvan pikemminkin dynastian keskivaiheille kuin sen alkuun. Ilmeisesti Sobekhotep ja Wegaf on sekoitettu toisiinsa kuningasluettelossa, ja siten Sobekhotep I olisi 13. dynastian ensimmäinen hallitsija. Wegafin hallituskaupunki oli todennäköisesti Itj-tawy. Hänen hallituskaudeltaan ei kuitenkaan ole jäänyt juuri merkkejä yhtä sinettiä lukuun ottamatta. Karnakista ja Nubiasta on myös löydetty kaksi steelaa, joissa on hänen nimensä. Kairon egyptiläisessä museossa olevan patsaan oletetaan uusien tutkimusten valossa kuuluvan Wegafille. == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Sotidrokhima

Sotidrokhima oli kansantarinoiden sankari Roukkulan kylässä, Repolassa, Karjalassa, joka taisteli "ruotseiksi" kutsuttuja suomalaisia vastaan Ruotsin vallan aikaan, kun nämä tunkeutuivat ortodoksien maille. Kerran olivat viholliset aikeissa tulla salmen yli. Sotidrokhima oli yksin heitä toisella puolella vastassa. Hän kysyi vihollisilta, montako heitä on, ja he vastasivat, että neljäkymmentä. Sotidrokhima sanoi, että hänellä on yhtä monta nuolta viinessään, ja hän tappaisi kaikki yksi kerrallaan, jos he yrittäisivät yli. Viholliset eivät uskoneet, mutta Sotidrokhima käski heistä jonkun nostaa sauvoimen ylös. Sotidrokhima ampui salmen yli, ja halkaisi sauvoimen. Viholliset eivät sitten tästä pelästyneinä tulleetkaan yli. == Lähteet == * Roukkulan Sotidrohkima (archive.org) Luokka:Suomalaiset taruhenkilöt
Kilpapyöräily

Kilpapyöräily on polkupyörän ajamista kilpaa teillä, maastossa tai kilpailua varta vasten rakennetulla radalla. ==Historia== Historian ensimmäinen pyöräilykilpailu järjestettiin Ranskassa toukokuussa 1869. Pyöräilykilpailuista tuli Euroopassa hyvin suosittuja 1870-luvulla. Maantiepyöräilyn tunnetuin kilpailu Ranskan ympäriajo ajettiin ensimmäisen kerran vuonna 1903.Sidwells 2004, s. 10–11. Pyöräily on yksi viidestä urheilumuodosta, joka on ollut kaikkien kesäolympialaisten ohjelmassa. Vuoden 2016 kesäolympialaisissa oli mukana neljä pyöräilylajia. ==Lajimuotoja== Maantiepyöräilykilpailut järjestetään yleisillä teillä tai suljetuilla radoilla. Kilpailu voi tapahtua yhteislähtönä, jolloin kilpailijat ajavat ryhmässä, tai väliaikalähtönä. Kilpailu voi olla yksipäiväinen tai monipäiväinen, ja siinä voi olla useita tasoryhmiä tai ikäryhmiä. Parhaat maantiepyöräilijät kuuluvat ammattilaisjoukkueisiin. Maantiepyöräilyä valvovat eri maiden kansalliset järjestöt, jotka ovat Kansainvälisen pyöräilyliiton UCI:n alaisia.Sidwells 2004, s. 158–160. Ratakilpailut ajetaan soikealla radalla, jonka kaarteet on kallistettu. Ratakilpailut voidaan jakaa sprinttiajoihin ja kestävyysajoihin. Erilaisia ratakilpailutyyppejä ovat muun muassa eräajo, aika-ajo, takaa-ajo, pistekilpailu ja scratch-ajo.Sidwells 2004, s. 164–165. Maastoajokilpailut käydään asfaltoitujen teiden ja pyöräilyratojen ulkopuolella esimerkiksi merkityillä poluilla, maastossa tai alamäkeen. Maastoajokilpailuun voi kuulua suunnistamista kartan avulla.Sidwells 2004, s. 168–169. Pyöräsuunnistuksessa kilpaillaan yleensä kahden hengen joukkuein.Sidwells 2004, s. 173 Pitkänmatkan pyöräilykilpailu voi olla pituudeltaan 24 tuntia.Sidwells 2004, s. 173. Cyclocross-kilpailuissa ajetaan maastoradalla maantiepyörän kaltaisilla pyörillä. Kilpailuradalla on esteitä, jotka edellyttävät myös pyörän kantamista. BMX-racing on kilpailumuoto, jossa ajetaan BMX-pyörillä toisia kilpailijoita vastaan motocross-rataa muistuttavalla radalla.Sidwells 2004, s. 176–177. Taitoa vaativia kilpapyöräilylajeja ovat esimerkiksi freestyle-BMX ja polkupyörätrial. ==Osana muita lajeja== Maantiepyöräily muodostaa triathlonin keskimmäisen osuuden, joka täysimittaisessa triathlonissa on 180 kilometrin pituinen.Sidwells 2004, s. 162. Maastopyöräily on seikkailuajojen yksi osa.Sidwells 2004, s. 169. ==Lähteet== * ===Viitteet=== ==Aiheesta muualla== * Kansainvälinen pyöräilyliitto *
Sultan Abdul Samad Building

Sultan Abdul Samad Building on entinen hallintorakennus Kuala Lumpurissa. Talo rakennettiin vuonna 1897 brittihallinnon käyttöön. Se sijaitsee lähellä Dataran Merdekaa sekä Royal Selangor Clubia. Rakennuksen arkkitehtuuri on maurilaisvaikutteista ja siinä on noin 40 metriä korkea kellotorni. Vuosien varrella siitä on muodostunut yksi kaupungin tunnetuimmista nähtävyyksistä. Monet kansallisesti tärkeät tapahtumat, kuten itsenäisyyspäivän paraati, tapahtuvat sen läheisyydessä. Nykyisin rakennuksessa on Malesian korkein oikeus ja tekstiilimuseo. == Aiheesta muualla == Luokka:1890-luvulla rakennetut rakennukset ja rakennelmat Luokka:Kuala Lumpur Luokka:Malesian rakennukset ja rakennelmat Luokka:1800-luvulla rakennetut hallintorakennukset
Ikilehti

Ikilehti (Welwitschia mirabilis) on paljassiemenisiin kuuluva kasvilaji. Se on Welwitschia-suvun ja Welwitschiaceae-heimon ainoa nykyisin elävä laji. Ikilehti kuuluu paljassiemenisten kasvien Gnetales-lahkoon yhdessä efedrojen (Ephedra) ja luumioiden (Gnetum) kanssa. Heimon fossiilisia jäänteitä tunnetaan varhaisliitukaudelta asti. == Tuntomerkit == Ikilehti esiintyy luonnonvaraisena ainoastaan Namibin aavikolla. Se on yksi maailman eriskummallisimmista kasveista. Siemenen itäessä siitä kasvaa kaksi 25–35 millimetrin pituista sirkkalehteä, jotka kuitenkin lakastuvat nopeasti. Niiden kanssa ristikkäin alkaa kasvaa kaksi kasvulehteä, jotka kasvavat jatkuvasti tyvestään, säilyvät koko kasvin eliniän sen ainoina yhteyttävinä osina ja saavuttavat lopulta 2–4 metrin pituuden. Niiden lakastuva kärki repeilee vanhemmiten liuskaiseksi. Paksu varsi, alkeisvarsimukula,http://www.helsinki.fi/~jhyvonen/kk10/15_11.5.pdf ei yleensä kasva puolta metriä korkeammaksi, mutta saattaa saavuttaa yli metrin läpimitan. Juuri on paksu ja se ulottuu syvälle maahan. Lehtihankoihin kasvaa halkihaaraisia kukintovarsia, joissa on pieniä käpyjä. Toisin kuin paljassiemenisillä kasveilla yleensä, kävyt tuottavat hyönteisiä houkuttavaa mettä. Hyönteispölytteinen kasvi on kaksikotinen, eli siitä esiintyy hede- ja emiyksilöitä. Ikilehti on äärimmäisen sitkeä, ja se saattaa elää jopa yli 2 000-vuotiaaksi. Sen uskotaan imevän lehdissä olevan erityisen rakenteen avulla vettä öisin mereltä saapuvasta sumusta. Siten se selviytyy monilla sellaisilla paikoilla, jotka ovat liian kuivia muille kasveille. Kasvin löysi ensimmäisenä itävaltalainen kasvitieteilijä Friedrich Welwitsch vuonna 1859. Welwitschia- mirabilis-man.jpg|Hedeyksilö. Welwitschia-seeds.jpg|Emiyksilön käpyjä. Welwitschia mirabilis MHNT.BOT.2015.2.2.jpg|Käpyjä ja siemeniä. == Esiintyminen == Ikilehti esiintyy Namibin aavikolla Namibian ja Angolan alueella. Sitä pidetään vaarantuneena, sillä se on erittäin hidaskasvuinen ja keräilijöiden havittelema. Tästä huolimatta kasviyksilöiden lukumäärä on yhä varsin suuri, ja erityisesti Angolassa sijaitsevat esiintymät ovat keräilijöiltä suojassa sisällissodan jäljiltä jääneen tiheän maamiinoituksen takia. Ikilehteä on mahdollista kasvattaa siemenestä, mutta luonnosta kerätyt siemenet sisältävät usein Aspergillus niger -mustahomeen itiöitä ja kasvit mätänevät pian itämisen jälkeen. Kasvitieteellisistä puutarhoista saatavat siemenet ovat usein puhtaampia. Kasvi tarvitsee menestyäkseen erittäin paljon valoa ja lämpöä, muttei juuri lainkaan vettä. Suomessa ikilehteä on kasvatettu siemenistä Helsingin yliopiston kasvitieteellisessä puutarhassa. Siemenet kylvettiin vuonna 2017, ja kolme kasvia esiteltiin yleisölle vuonna 2019. == Lähteet == == Kirjallisuutta == * == Aiheesta muualla == * * Luokka:Gnetales
Adler’s Appetite

Adler's Appetite (alkuperäiseltä nimeltään Suki Jones) oli yhdysvaltalainen hard rock -yhtye, jossa soitti entinen Guns N' Roses rumpali Steven Adler. Yhtyeen jäsenet vaihtuivat useaan otteeseen, ja ainoa alkuperäinen jäsen viimeisimmässä kokoonpanossa oli Adler. Yhtyeen ensimmäinen julkaisu oli vuonna 2005 ilmestynyt EP Adler's Appetite. Yhtye hajosi vuonna 2006, mutta palasi esiintymislavoille 2007, jolloin se teki kaksi kappaletta, "Sadder Days" ja "Keep Statisfield". Vuonna 2010 yhtye julkaisi kolme singleä, "Alive", "Stardog" sekä "Fading", joista koottiin vuonna 2012 Alive-niminen EP-levy. Yhtye lopetti toimintansa vuonna 2011, kun Steven Adler siirtyi seuraavan projektinsa pariin, Adler-yhtyeeseen, joka julkaisi debyyttialbuminsa Back From the Dead marraskuussa 2012. Yhtye lopetti toimintansa vuonna 2017. Vuonna 2018 kitaristi Alex Grossi ilmoitti Adler's Appetiten paluusta. ==Jäsenet== *Steven Adler - Rummut (2003–2006, 2007–2011 perustajajäsen) *Jizzy Pearl - Laulu (2003–2005) *Keri Kelli - Kitara (2003–2005) *Brent Muscat - Kitara (2003–2004) *Robbie Crane - Basso (2003–2005) *Michael Thomas - Kitara (2004, 2005–2006, 2007–2011) *Chip Z'nuff - Basso (2005–2006, 2007–2011) *Joe Lesté - Laulu (2005, 2007) *Sheldon Tarsha - Laulu (2005–2006, 2008) *JT Longoria - Kitara (2005) *Colby Veil - Laulu (2007) *Kristy Majors - Kitara (2007–2008) *Alex Grossi - Kitara (2008–2011) *Chuck Wright - Basso (2009) *Rick Stitch - Laulu (2009–2011) *Lonnie Paul - Kitara (2011) *Patrick Stone - Laulu (2011) Kiertuemuusikot *Erik Turner - kitara (2003) * Joel Lesté - laulu (2005) * Craig Bedford - kitara (2005) * Chuck Wright - basso (2009) * Robo - kitara (2011) ==Diskografia== *Adler's Appetite (2005, EP) * Alive (2012, EP) === Singlet === * Alive / Star Dog / Fading (2011) === Julkaisettomat kappaleet === * Sadder Days (2007) * Keep Satisfield (2007) ==Aiheesta muualla== * Yhtyeen sivusto Luokka:Yhdysvaltalaiset rockyhtyeet
Henna (väriaine)

Henna on hennapensaan (Lawsonia inermis) kuivatuista lehdistä saatavaa väriainetta. Hennapensas on rantakukkakasvien heimon pensas, jota kasvaa muun muassa Etelä-Euroopassa. Kasvin versot sisältävät lawsonia (oksinaftokinoni, C16H16O5), väriainetta, jota on käytetty jo esihistoriallisella ajalla. Hennatatuoinnit ovat Intiassa ja muualla Aasiassa maalattavia kuvioita. Hennan värimolekyyli sitoutuu ihon keratiiniin, joten kuviot haalistuvat ihon uusiutumisen myötä. Tämä vie ihon paksuudesta riippuen muutamista päivistä muutamiin viikkoihin. Hennalla värjätään ihon lisäksi kynsiä, kehon karvoitusta, puuta, luuta, sarvea, lankojahttp://www.maailmankaupat.fi/lehti/arkisto/0305_henna.html ja kankaita. == Galleria == Tiedosto:Small Lawsonia inermis Plant.png|Pieni hennakasvi Tiedosto:Henna Istanbul.jpg|Hennaa myynnissä istanbulilaisessa basaarissa Tiedosto:Lawsonia inermis (Mehndi) in Hyderabad, AP W2 IMG 0524.jpg|Hennaa Hyderabadissa Intiassa == Lähteet == == Aiheesta muualla == * Henna. Coloria.net. * Hennatatuoinnit. Ylen Elävä arkisto. * www.hennapage.com Kattava sivusto hennasta. Luokka:Tatuointi Luokka:Väriaineet Luokka:Seulonnan keskeiset artikkelit
Jumalansynnyttäjä

Jumalansynnyttäjä () on kristillisissä kirkoissa käytetty nimitys Neitsyt Marialle. Jumalansynnyttäjä on yksinkertaistava käännös, sillä Theotokos- termin merkityksessä on Jumalan synnyttämisen lisäksi kohdussa kantamiseen viittaavaa vivahdetta. Termiä on käännetty myös muotoon Jumalan äiti, mikä on yleistä läntisissä kielissä.Seppälä, Serafim: Elämän äiti: Neitsyt Maria varhaiskristillisessä teologiassa, s. 82–83. Maahenki, 2010. ISBN 978-952-5652-87-1. Theotokos-termin varhaishistoriaan liittyy epäselvyyksiä, mutta sitä on mahdollisesti käytetty jo 100-luvun alkupuolella. Epävarman tiedon mukaan myös Origenes ja hänen aikalaisensa Dionysios Aleksandrialainen käyttivät termiä. Varmaa tietoa nimityksen käytöstä on 310-luvulta lähtien. 300-luvun alussa termi näyttää olleen vakiintuneessa käytössä.Seppälä, Serafim: Elämän äiti: Neitsyt Maria varhaiskristillisessä teologiassa, s. 114. Maahenki, 2010. ISBN 978-952-5652-87-1. Nimitys jumalansynnyttäjä virallistettiin Efesoksen 3. ekumeenisessa kirkolliskokouksessa vuonna 431. Termillä haluttiin korostaa, että Kristus oli yhtä aikaa Jumala ja ihminen ja että nämä Kristuksen kaksi luontoa kuuluivat yhdessä Pyhään Kolminaisuuteen. Nimityksen hyväksyvät useimmat kristilliset kirkkokunnat, mutta erityisen yleisesti käytössä se on ortodoksisessa kirkossa. == Lähteet == == Katso myös == *Uspenie eli Jumalansynnyttäjän kuolonuneen nukkuminen *Mariologia == Aiheesta muualla == *Jumalansynnyttäjä / Ortodoksi.net *Jumalansynnyttäjän ikonit / Ortodoksi.net Luokka:Ortodoksinen teologia Luokka:Mariologia Luokka:Marian kunnioittaminen
WYSIWYG

WYSIWYG-lyhennettä (engl. What You See Is What You Get eli mitä näet, sitä saat) käytetään viittaamaan sellaisiin ohjelmistoihin, joissa sisältö näyttää muokattaessa hyvin samalta kuin lopputulos. Sen sijaan muotoa ja rakennetta kuvaavaa metadataa ei välttämättä näytetä. Hyvin usein käsitettä käytetään kuvaamaan tekstinkäsittelyohjelmia tai HTML-editoreja. WYSIWYG-ohjelmien tavoitteena on helpottaa muokkaamista esittämällä käyttäjälle suoraan työn lopullinen muoto ja jättämällä käyttäjän kannalta epäoleellinen tieto näyttämättä. WYSIWYG-ohjelmissa muotoilu tapahtuu yleensä valitsemalla muotoiltava asiakirja tai sen osa ja suoritettava muotoilutoiminto esimerkiksi klikkaamalla kuvaketta tai käyttämällä pikavalikkoja. Useissa HTML-editoreissa on kuitenkin myös mahdollisuus muokata asiakirjan lähdekoodia, sillä muuten esimerkiksi JavaScript-koodien lisääminen olisi hankalaa. Myös standardoimattomien HTML-elementtien lisääminen on WYSIWYG-editoreissa usein rajoitettu. Koska WYSIWYG-ohjelmistojen käyttö ei edellytä muotoilukoodin tuntemusta, voidaan niitä pitää erittäin käyttäjäystävällisinä. WYSIWYG- ohjelmistot soveltuvatkin tämän takia hyvin myös aloittelijoille ja auttavat opeteltaessa jotain uutta muotoilukieltä tai -tekniikkaa. WYSIWYG-ohjelmien haittapuolena on se, että asiakirjan ulkomuoto näytöllä ei ole optimoitu tämän heikkouksia huomioiden. Kaikki fontit eivät esimerkiksi sovellu näytölle tai ohjelman tuottama muotoilukoodi on liian monimutkaista hidastaen koodin suorittamista. Toisaalta myös lähestymistapa houkuttelee viilaamaan yksityiskohtia kokonaisuuden kustannuksella. Käytännössä asiakirjan ulkonäkö ei aina WYSIWYG-ohjelmillakaan vastaa näytöllä nähtyä. Asiakirjojen tulostaminen eri kirjoittimella kuin mikä on ohjelman oletusvalintana saattaa esimerkiksi muuttaa sivujakoa, ja WWW-sivujen ulkonäkö riippuu kuitenkin lukijan käyttämästä näytöstä, ohjelmistosta ja asetuksista. == Historia == Charles Simonyi ja Butler Lampson suunnittelivat Xerox Alto -tietokoneelle Bravo-ohjelmiston tekstinkäsittelyyn, joka oli ensimmäinen WYSIWYG- tekstinkäsittelyohjelma. == Katso myös == *HTML-editori *Taitto *Tekstinkäsittely *TeX *WYSIWYM == Lähteet == == Aiheesta muualla == *ATPM.com: WYSIWYG: Is it What You Want? Luokka:Tekstinkäsittely
Burgundi

Burgundi (, ) on Keski-Ranskassa, Juravuoriston länsipuolella, Saônejoen laaksossa ja Loirejoen itäpuolella sijaitseva alue, joka tunnetaan varsinkin bourgogneviiniä tuottavista viinitarhoistaan. Alueen merkittävin kaupunki on Dijon. Burgundi on myös historiallinen maakunta, hallintoalue ja valtio, joka on historiansa aikana käsittänyt lukuisia erikokoisia alueita Keski- ja Etelä- Euroopassa. ==Historia== Burgundin nimi on peräisin itägermaaniselta burgundien kansalta, joka kansainvaellusten aikaan siirtyi 200-luvulla ensin Oderilta Mainin yläjuoksulle, kunnes 400-luvulla perusti ensimmäisen valtakuntansa Genevenjärven tietämille. Vuonna 879 perustettiin Juravuoristosta Välimereen ulottuva Provencen kuningaskunta, joka tunnettiin myös Burgundin kuningaskuntana ja myöhemmin Ala-Burgundina. Alue yhdistettiin vuonna 933 sen koillispuolella sijainneeseen Ylä-Burgundiin, ja valtakunnan nimeksi tuli Burgundin kuningaskunta eli Arelatum. Valtakunnan pääkaupunki Arles oli sen aikaiselta nimeltään Arelate, mistä juontui alueen toinen nimitys. 1400-luvulla Burgundin herttuakunta laajentui vuosikymmeniksi käsittämään jopa suuren osan silloisia Alankomaita. == Hallinnolliset alueet == Burgundi oli yksi 27 vanhasta Ranskan suuralueesta. Vuoden 2016 alusta se on ollut osa Burgundi-Franche-Comtén hallintoaluetta. Dijon on Burgundin keskuspaikka ja Burgundi-Franche-Comtén pääkaupunki. Burgundin alueen asukasluku oli 1 610 067 (1999) ja pinta-ala 31 582 km². Siihen kuului neljä departementtia: *Côte-d'Or (nro 21) *Nièvre (58) *Saône-et-Loire (71) *Yonne (89). ===Kaupunkeja=== *Dijon *Chalon-sur-Saône *Nevers *Mâcon *Auxerre *Sens ==Katso myös== * Burgundilainen risti on okainen Andreaksen risti, vinoristi. * Burgundin kanava, vuosina 1775–1832 rakennettu Saône- ja Yonnejoet yhdistävä kanava Ranskassa. * Burgundin portti, Juravuoriston ja Vogeesien välinen laakso Ranskassa, Belfortin kaupungin tuntumassa. * Burgundinpata * Vézelayn apottiluostari * Fontenayn apottiluostari ==Lähteet== *
Notre Dame

Notre Dame tai Notre-Dame (suom. meidän rouvamme) on ranskankielinen termi, jolla katolisen kirkon yhteydessä viitataan Neitsyt Mariaan. Yleensä termillä tarkoitetaan kuitenkin Neitsyt Marian kunniaksi nimettyä rakennusta, esimerkiksi jotakin seuraavista: ==Kirkkoja== Notre Dame Kaupunki Valtio Notre-Damen katedraali Pariisi Notre-Damen katedraali Amiens Notre-Damen katedraali Bayeux Notre Damen katedraali Bangui Notre-Damen katedraali Hồ Chí Minhin kaupunki Notre-Damen kappeli, kappeli Jerusalem Notre-Damen katedraali Luxemburg Notre-Dame de la Garde Marseille Notre-Dame de Montréal Montreal Notre-Damen katedraali Ottawa Notre-Damen katedraali Reims Notre Dame du Haut Ronchamp Chartresin katedraali Chartres Strasbourgin katedraali Strasbourg Notre-Damen kirkko Dijon == Muita merkityksiä == * Notre Dame, paikkakunta Indianassa, Yhdysvalloissa * Notre Damen yliopisto, yliopisto Notre Damessa, Indianassa * Notre Damen College (Dhaka), Bangladeshin college == Katso myös == * Notre Damen koulukunta, joukko ranskalaisia säveltäjiä * Pariisin Notre- Dame, Victor Hugon romaani * Notre Damen kellonsoittaja, usean Victor Hugon edellä mainittuun romaaniin perustuvan filmatisoinnin nimi * Pont Notre-Dame, silta Pariisissa * Vårfrukyrkan, useiden ruotsalaisten Neitsyt Marialle pyhitettyjen kirkkojen nimi.
Henna (nimi)

Henna on suomalainen naisen etunimi. ==Nimen alkuperä== Nimisisarusten esikoinen Henriikka on Henrikin naispuolinen vastine, siis piispa Henrikin muistonimiä sekin. Nimen merkitys on epäselvä, alkuperältään se tiedetään kuitenkin muinaissaksalaiseksi. Mukaelmat Henna ja Henni ovat eläneet kansan suussa kauan ennen almanakkaan pääsyä. Toisin sanoen Henna on vanha suomalainen asu Henrika- ja Henrietta-nimistä, jotka ovat Henrikin sisarnimiä. Ennen vuoden 2010 almanakkauudistusta Hennan nimipäivä oli 20. tammikuuta.Helsingin yliopisto, Yliopiston almanakkatoimisto, Arkisto, Kalenterit 2000–: Tammikuu 2009Helsingin yliopisto, Yliopiston almanakkatoimisto, Arkisto, Kalenterit 2000–: Tammikuu 2010 Vuoden 2019 loppuun mennessä Suomessa on Digi- ja väestötietoviraston tietojen mukaan ollut kirjoilla 11 898 Henna-nimistä henkilöä. Yli puolet heistä on syntynyt 1980- ja 1990-luvuilla. == Tunnettuja Hennoja == * Henna Aho (s. 1977), kuvataiteilija * Henna-Maija Alitalo (s. 1966), näyttelijä * Henna Blomroos (s. 2000), frisbeegolfaaja * Henna-Riikka Haikonen (s. 1993), suunnistaja * Henna Hakulinen (s. 1992), pesäpalloilija * Henna Halme (s. 1994), ravivalmentaja * Henna Haverinen (s. 1982), näyttelijä * Henna Heikkinen, Idols-finalisti 2005 * Henna Helmi Heinonen (s. 1981), kirjailija ja kolumnisti * Henna Helander (s. 1971), arkkitehti * Henna Ikola (s. 1998), lumilautailija * Henna Johansson (s. 1991), ruotsalainen vapaapainija * Henna Juka (s. 1995), pesäpalloilija * Henna Kalinainen (s. 1989), merkonomi ja julkisuuden henkilö * Henna Karppinen-Kummunmäki (s. 1987), tietokirjailija * Henna Kytösalmi (s. 1982), pesäpalloilija * Henna Lindholm (s. 1989), jäätanssija * Henna Meriläinen (s. 1975), Miss Suomi 1994 * Henna Mäki (s. 1986/1987), kolttasaamalainen leuʹdd-laulaja * Henna Niemistö (1933–2004), taiteen keräilijä, toinen Henna ja Pertti Niemistön kuvataidesäätiön perustajista * Henna Nurmi (s. 1992), pesäpalloilija * Henna Palosaari (s. 1993), seitsenottelija * Henna Partanen (s. 1981), arkkitehti ja vihreä poliitikko * Henna Peltokangas (s. 1991), pesäpalloilija * Henna Pohjola (s. 1976), kuvataiteilija * Henna Raita (s. 1975), alppihiihtäjä * Henna Saarinen (s. 1994), pyöräsuunnistaja * Henna Salmela (s. 1972), pesäpalloilija * Henna Sandvik (s. 2003), koripalloilija * Henna Sarriola (s. 1991), laulunsanoittaja * Henna Savikuja (s. 1978), jääkiekkoilija * Henna Suominen (s. 1999), pesäpalloilija * Henna Tanskanen, o.s. Vänninen (s. 1983), näyttelijä * Henna- Maija Turunen (s. 1979), jääkiekkoilija * Henna Tyynismaa, perinnöllisyystieteen professori * Henna Uljua (s. 1993), salibandyn pelaaja * Henna Vaarala (s. 1990), Stalingrad Cowgirls -yhtyeen laulaja ja basisti * Henna-Maija Vannemaa, o.s. Kuki (s. 1987), harmonikansoittaja * Henna Viitanen, Virtain kaupunginjohtaja * Henna Virkkunen (s. 1972), kokoomuslainen poliitikko, ministeri ja europarlamentaarikko == Kuvitteellisia Hennoja == * Henna Leppänen, Preeti Leppäsen vaimo Väinö Linnan teoksessa Täällä Pohjantähden alla * Henna Päivinen, Kiinnisidottu-televisiosarjan päähenkilö ==Lähteet== Luokka:Etunimet
King Kong

King Kong voi viitata seuraaviin: * King Kong, fiktiivinen hahmo * King Kong, eteläafrikkalainen menestysnäytelmä * King Kong, zuluheimoinen nyrkkeilijä Ezekiel Dhalamini * King Kong, elokuva vuodelta 1933 * King Kong, elokuva vuodelta 1976 * King Kong, elokuva vuodelta 2005 * King Kong, vuonna 2005 julkaistu tietokonepeli.
Tarawa

Tarawa on atolli Kiribatissa, Tyynellä valtamerellä. Se koostuu ainakin 24 saaresta. Niistä ainakin noin kolmasosa ovat asutettuja. Suurimpiin saariin kuuluvat Bairiki, Betio ja Bonriki. Tarawan eteläisimmät saaret muodostavat yhdessä Kiribatin pääkaupungin, South Tarawan. Atollin pohjoisosassa on lomakohde nimeltä Buariki. Atolli ympäröi merenalaista tulivuorta, joka kuluu jatkuvasti. Alueella on useita vain hieman merenpinnan yläpuolella olevia saaria. Alueen merenpinta on kohoamassa ja atollilla olevat korallit ovat vaaassa jäädä merenpinnan alle. Riutan koralleissa on useita eri lajeja. Ympäröivissä vesissä esiintyy värikkäitä kaloja, rauskuja, napsijoita, simpukoita ja mustaevähaita. Ensimmäinen Tarawan löytänyt eurooppalainen oli kapteeni Thomas Gilbert, joka löysi sen vuonna 1788. Japani miehitti Tarawan toisen maailmansodan aikana. 20.–23. marraskuuta 1943 alueella käytiin niin sanottu Tarawan taistelu. Tarawan asukasluku oli noin 63 000 vuonna 2015. Suurin osa asukkaista on mikronesialaisia. == Lähteet == == Katso myös == * Bonrikin kansainvälinen lentoasema Luokka:Kiribatin saaret
Turisas

Turisas on folk metallia ja viikinkimetallia soittava yhtye, jonka perustivat Mathias Nygård ja Jussi Wickström Hämeenlinnassa vuonna 1997. Yhtye on nimetty muinaissuomalaisen sodanjumalan Tursaan mukaan. Yhtyeen tyyliä kutsutaan myös ”battle metaliksi” yhtyeen debyyttialbumin nimen mukaisesti. Yhtyeen kolmas albumi Stand Up and Fight julkaistiin Suomessa 23. helmikuuta 2011. Yhtye on tunnettu viulun ja harmonikan käytöstä kansanmusiikille ominaisella tavalla. Yhtye on saavuttanut suosiota erityisesti Manner-Euroopassa, jossa pohjoismainen metallimusiikki on menestynyt 2000-luvun alkuvuosina hyvin. Yhtye on käynyt tutuksi musiikkinsa lisäksi värikkäistä, soturihenkeä huokuvista esiintymisasuistaan ja rankasta show-meiningistään. Yhtyeen nimi "Turisas" perustuu Mikael Agricolan käyttämään Tursas-nimen kirjoitusmuotoon 1500-luvulta. Huhtikuussa 2020 ilmestyi Markus Laakson kirjoittama ja Liken kustantama Ensiferumista, Moonsorrow’sta, Finntrollista, Turisaksesta ja Korpiklaanista kertova kirja Folk Metal Big 5. == Jäsenet == === Nykyiset === * Mathias "Warlord" Nygård – laulu * Jussi Wickström – kitara * Jesper Anastasiadis – basso * Jaakko Jakku – rummut * Olli Vänskä – viulu * Kasper Mårtenson - koskettimet * Caitlin De Ville - viulu (live-jäsen Olli Vänskän poissa ollessa) === Entiset === * Robert Bob Engstrand - koskettimet * Tuomas Tude Lehtonen - rummut * Jukka-Pekka Miettinen - basso * Georg Laakso – kitara * Tino Ahola – basso * Mikko Törmikoski – basso * Antti Ventola – kosketinsoittimet * Janne "Lizard" Mäkinen – haitari * Antti "Pormestari" Laurila – haitari (ei ole ollut koskaan varsinainen Turisas-yhtyeen jäsen, mutta on toiminut yhtyeen keikkahaitaristina ja soittaa myös joillakin The Varangian Way -albumin kappaleilla.) * Hannes "Hanu" Horma – basso, taustalaulu * Netta Skog - haitari (2007–2011) === Onnettomuus === Kitaristi Georg Laakso joutui 31. lokakuuta 2005 Hattulassa auto-onnettomuuteen, jonka seurauksena yhtye vietti kuukausien ajan hiljaiseloa. Tapaus sai julkisuutta, koska poliisi oli käynyt kaksi kertaa onnettomuuspaikalla löytämättä maassa maannutta Laaksoa.https://www.iltalehti.fi/kotimaa/a/063b0247-0f37-4de4-bf53-23a6954a6aaa Onnettomuuden seurauksena kitaristi halvaantui kenties loppuelämäkseen. Laakso joutui yhdeksän kuukautta myöhemmin jättämään yhtyeen raskain mielin. == Julkaisut == thumb|Turisas esiintymässä Jalometalli-festivaaleilla vuonna 2008. === Albumit === * * #17 * #5 * === Singlet === * To Holmgard and Beyond (2007) * Rasputin (2007) * Supernaut (2010) * Stand Up and Fight (2010) * For Your Own Good (2013) === DVD:t === * A Finnish Summer with Turisas (2008) === Demot === * * * === Musiikkivideot === * "Rasputin" (2007) * "Battle Metal" (2008) * "Stand Up and Fight" (2011) * "Ten More Miles" (2013) == Kirjallisuus == * == Lähteet == == Aiheesta muualla == * Yhtyeen viralliset kotisivut * Yhtyeen virallinen mobiiliblogi * * Viulisti Olli Vänskä 375 humanistia -sivusto 30.9.2015, Helsingin yliopiston humanistinen tiedekunta. * * Tuotanto ruodinnassa: Turisas KaaosZine. Luokka:Suomalaiset folk metal -yhtyeet Luokka:Viikinkimetalliyhtyeet Luokka:Seulonnan keskeiset artikkelit
La Congolaise

La Congolaise on Kongon kansallislaulu. Sen sanoitti Levent Kimbangui ja sävelsi Français Jacques Tondra. Sanoitus on ranskankielinen. La Congolaise oli kansallislauluna aluksi vuosina 1959-1969\. Se otettiin uudelleen kansallislauluksi vuonna 1991. ==Teksti ranskaksi== :En ce jour le soleil se lève :Et notre Congo resplendit. :Une longue nuit s'achève, :Un grand bonheur a surgi. :Chantons tous avec ivresse :Le chant de la liberté. ::Refrain : ::Congolais, debout fièrement partout, ::Proclamons l'union de notre nation, ::Oublions ce qui nous divise, ::Soyons plus unis que jamais, ::Vivons pour notre devise: ::Unité, travail, progrès! ::Vivons pour notre devise: ::Unité, travail, progrès! :Des forêts jusqu'à la savanne, :Des savannes jusqu'à la mer, :Un seul peuple, une seule âme, :Un seul cœur, ardent et fier, :Luttons tous, tant que nous sommes, :Pour notre vieux pays noir. ::Refrain :Et s'il nous faut mourir, en somme :Qu'importe puisque nos enfants, :Partout, pourront dire comme :On triomphe en combattant, :Et dans le moindre village :Chantent sous nos trois couleurs. ::Refrain Luokka:Kansallislaulut
Minerva

Minerva, aiemmin Menerva oli roomalaisessa mytologiassa viisauden ja käsityötaidon jumalatar. Minervan nimi saattaa liittyä latinankieliseen sanaan mens, ajatus. Minerva kuului roomalaisten vanhimpiin jumaliin, ja samaistettiin kreikkalaisen mytologian Atheneen. Minerva muodosti yhdessä Juppiterin ja Junon kanssa Capitoliumin triadin, jota kunnioitettiin kaikissa roomalaiskaupungeissa. Roomalaiset omaksuivat Minervan luultavasti etruskeilta, joilla oli jumalatar Menrva, joskin Varron mukaan Minerva oli sabiinilaista perua. Minerva oli käsityöläisten ja opettajien suojelusjumala, ja hänen pääjuhlaansa Quinquatriaa juhlivat pääasiassa taiteilijat ja käsityöläiset. Minerva Medican ominaisuudessa Minerva oli myös lääkärien jumalatar, jolla oli temppeli Esquilinus-kukkulalla. Rooman suojelusjumalattarena Minervalla oli päätemppeli Aventinus-kukkulalla. == Mytologia == Kuvaus Minervasta vastaa täysin Athenea siirrettynä roomalaiseen mytologiaan: hän on Juppiterin tytär, ja hänen sanottiin tulleen esiin hänen aivoistaan, aikuisena ja panssari yllään. Hänen alaansa olivat sekä hyödylliset askareet että taide, niin miehisenä pidetyt alat – kuten maanviljely ja merenkulku – kuin naisellisena pidetyt – kuten kehrääminen, kudonta ja käsityöt. Hän oli myös sotaisa jumala, mutta vain puolustussotien tapauksessa, eikä hänellä ollut myötätuntoa Marsin (Areen) julmalle rakkaudelle väkivaltaan ja verenvuodatukseen. Ateena oli hänen suosimansa paikka, hänen oma kaupunkinsa, joka myönnettiin hänelle palkinnoksi kilpailussa Neptunuksen (Poseidonin) kanssa, joka myös tavoitteli sitä. Tarina kertoi, että Kekropsin, Ateenan ensimmäisen kuninkaan, hallituskaudella nämä kaksi jumaluutta taistelivat kaupungin hallinnasta. Jumalat määräsivät, että se oli myönnettävä sille, joka tuotti kuolevaisille hyödyllisimmän lahjan. Neptunus antoi hevosen; Minerva tuotti oliivin. Jumalat arvioivat, että oliivi oli näistä kahdesta hyödyllisempi, ja myönsivät kaupungin jumalattarelle, ja se nimettiin hänen mukaansa Ateenaksi, sillä kreikassa Minervan nimi oli Athene. === Kilpailu Arakhnen kanssa === Taru Arakhnesta (lat. Arachne) liitetään usein enemmän Minervaan kuin Atheneen, sillä sen kertoo Ovidius. Arakhne väitti olevansa Minervaa taitavampi kutoja. Minerva suuttui tästä Arakhnelle ja muutti tämän maailman ensimmäiseksi hämähäkiksi. == Katso myös == * Minervan pöllö == Lähteet == == Aiheesta muualla == Luokka:Antiikin Rooman jumalattaret luokka:Viisauden jumalat
161

== Tapahtumia == * Rooman keisareiksi nousivat Antoninus Piuksen adoptiopojat Marcus Aurelius ja Lucius Verus. == Syntyneitä == * Commodus, Rooman keisari == Kuolleita == * Antoninus Pius, Rooman keisari Luokka:100-luku
162

== Tapahtumia == * Lucius Verus, Rooman keisari, hyökkää Parthiaan. == Syntyneitä == *Marcus Annius Verus Caesar, Rooman keisarin poika == Kuolleita == * Luokka:100-luku
163

== Tapahtumia == * Arrianos julkaisi kirjan Indika, joka kertoo Aleksanteri Suuren laivaston matkasta Indukselta Persianlahdelle. == Syntyneitä == * == Kuolleita == * Luokka:100-luku
164

== Tapahtumia == * Roomalainen kenraali Avidius Cassius ylittää Eufratin ja hyökkää Parthiaan. * Roomalaiset valtaavat Parthian pääkaupungin Ktesifonin. * Roomalaiset hylkäävät Antoninuksen vallin Skotlannissa. * Marcus Aurelius antaa tyttärensä Lucillan puolisoksi kanssahallitsijalleen Lucius Verukselle. == Syntyneitä == * == Kuolleita == * Luokka:100-luku
Riippuliidin

Riippuliidin on purjesiipinen jäykkärunkoinen painopisteohjattu lentolaite, jossa lentäjä tyypillisesti riippuu valjaiden avulla ja ohjaa trapetsiputkesta painopistettään liikuttelemalla liitimen kulkua. Riippuliitimessä riiputaan lennon aikana vaaka-asennossa valjaissa ja jalat laitetaan vetoketjulla suljettavaan pussiin suojaan ilmavirralta. Liidin on tavallisimmin laattojen avulla jäykistettyä tekstiiliä ja runko usein alumiiniputkea tai aerodynaamisesti muotoiltua profiilia. Myös hiilikuitua käytetään joidenkin osien materiaalina. Kankaana käytetään samoja kankaita kuin purjeveneiden purjeissa. Lähtö ja laskeutuminen tapahtuvat vastatuuleen yleensä jaloin. Riippuliidintä voidaan hinata korkealle eri tavoin tai lähtö voi tapahtua korkealta paikalta juosten. Suomessa yleisin hinaustapa on kääntöpyörähinaus. Siinä 300–1 000 metriä pitkä naru kulkee kääntöpyörän kautta. Toisessa päässä on auto, moottorikelkka tai mönkijä. Toinen pää kiinnitetään riippuliitovaljaisiin. Riippuliidin vedetään narun pituudesta riippuen satojen metrien korkeuteen. Taitava riippuliitäjä voi pysytellä ilmassa jopa useita tunteja hyödyntäen nousevia ilmavirtauksia. Riippuliidon vapaan matkan ennätys Suomessa on 309 kilometriä. Riippuliitovälineet ja -menetelmät ovat kehittyneet vuosikymmenien aikana huimasti. Odottamattomien onnettomuuksien varalta valjaissa on mukana myös pelastusvarjo. Lentojen vaarallisuus riippuu siitä, milloin ja kuinka lentää. Riippuliitokoulutus on Suomessa korkeatasoista. Kursseja järjestetään ympäri Suomen sekä kesällä että talvella. Kurssin hinta on noin tuhat euroa. Kurssin suoritettuaan saa pilotin kelpoisuuden ja voi lentää ilman opettajan valvontaa. ==Lähteet== ==Aiheesta muualla== *Oulun Icaros Team *Ultra-Team Lahti *Jämin riippuliitäjät *Tampereen Kevytilmailukerho *Etelä-Pohjanmaan liitäjät *Imatran ilmailukerho *Etelän liitäjät *Ilmailuliitto *Turun Seudun Riippuliitäjät *Ennätykset *Riippuliito.net Luokka:Ilma-alukset Luokka:Extremeurheilu
165

== Tapahtumia == * == Syntyneitä == * == Kuolleita == *Klaudios Ptolemaios, kreikkalainen matemaatikko (arvioitu kuolinaika) *Peregrinos Proteus, kreikkalainen filosofi *Taejo, Goguryeon monarkki Luokka:100-luku
166

== Tapahtumia == * Marcus Aureliuksen lähettämä Roomalainen retkikunta perustaa lähetystön Han-dynastian hallitsemaan Kiinaan. == Syntyneitä == * == Kuolleita == * Luokka:100-luku
167

== Tapahtumia == *Markomannit lyövät roomalaiset Pannoniassa, == Syntyneitä == * == Kuolleita == * Pyhä Anicetus, paavi Luokka:100-luku
168

== Tapahtumia == *Han Lingdista tulee Kiinan keisari == Syntyneitä == *Cao Ren, kiinalainen sotapäällikkö == Kuolleita == *Han Huandi, Kiinan keisari Luokka:100-luku
169

== Tapahtumia == *Germaanit hyökkäävät Raetiaan ja Moesiaan *Marcus Aureliuksesta tulee yksinään Rooman keisari Lucius Veruksen kuoltua == Syntyneitä == *Cao Hong, kiinalainen kenraali *Zhang Liao, kiinalainen kenraali *Xu Huang, kiinalainen kenraali == Kuolleita == *Lucius Verus, Rooman keisari Luokka:100-luku
Neo

Neo, NEO tai neo voi tarkoittaa seuraavia: * neo-, etuliitteenä: uusi * neo, kansainvälinen apukieli * Neo, miehen etunimi ** Thomas Andersonin koodinimi elokuvasarjassa Matrix * NEO (engl. Near Earth Object), Maan lähelle tuleva asteroidi * Sairaala Neo, ortopediaan keskittynyt sairaala Turussa * Neo, sukunimenä: ** August Neo (1908–1982), virolainen painija